Eötvös Loránd Tudományegyetem
[bookmark: _Toc0]„Olyan optimisták voltunk!” – Fejezetek Gömöri György 1956-os visszaemlékezéseiből
Milyen volt ELTE-s egyetemistaként átélni és alakítani 1956 eseményeit? A 92 éves Gömöri György személyes emlékein keresztül elevenednek meg a forradalom napjai, az egyetemisták szerveződése és az Egyetemi Ifjúság története.
„A Vörösmarty térnél rohant felénk egy férfi, mutatta a véres felöltőjét.”  – Így idézi fel 1956 egyik megrázó pillanatát Gömöri György, aki egyetemistaként nemcsak szemtanúja, hanem aktív résztvevője is volt a forradalom eseményeinek.
Az ELTE Bölcsészettudományi Karának magyar–lengyel szakos hallgatójaként már október 23. előtt bekapcsolódott az egyetemi szerveződésbe, majd az Egyetemi Ifjúság szerkesztőjeként közelről élte át a forradalom napjait. Visszaemlékezésében felidézi, hogyan készültek az egyetemisták a tüntetésre, miként vált a korábbi hetilapból az eseményeket követő napilap, és azt is, hogyan szembesült október 25-én a Kossuth téri sortűz hírével. A november 4-i szovjet támadás után még részt vett az egyetemi forradalmi bizottság munkájában, később azonban elhagyta Magyarországot. Nagy-Britanniában telepedett le, ahol költőként és irodalomtörténészként folytatta pályáját.
Hetven évvel később, 2026. október 26-án a 92 éves Gömöri György Budapestért Díjat vehetett át Karácsony Gergely főpolgármestertől. Ebből az alkalomból Dr. Borsodi Csaba habilitált egyetemi docens, az ELTE Bölcsészettudományi Kar korábbi dékánja és a korszak kutatója beszélgetett vele egyetemi éveiről, a forradalom előtti várakozásokról és1956 sorsfordító napjairól. A beszélgetés egyszerre személyes visszaemlékezés és történelmi dokumentum arról, hogyan élte meg és alakította a forradalmat az ELTE egyik akkori hallgatója.
Az egyetem további tartalmai 1956 70. évfordulója alkalmából: ELTE – 70 év emlékezete: 1956
https://www.youtube.com/watch?v=_SbBX-sn8t4
Sajtókapcsolat:
· ELTE Kommunikáció
· kommunikacio@elte.hu
Eredeti tartalom: Eötvös Loránd Tudományegyetem
Továbbította: Helló Sajtó! Üzleti Sajtószolgálat
Ez a sajtóközlemény a következő linken érhető el:https://hellosajto.hu/?p=33962
2026-11-05
